钦定古今图书集成/理学汇编/文学典/第005卷 > 邵博闻见后录 > 《罗池词祖宋玉》
## 钦定古今图书集成/理学汇编/文学典/第005卷 > 邵博闻见后录 > 《罗池词祖宋玉》

宋玉《招魂》，以东南西北四方之外，其恶俱不可以托，
欲屈大夫近入修门耳。时大夫尚无恙也。韩退之《罗
池词》云：“北方之人兮谓侯是非，千秋万岁兮侯无我
违。”时柳仪曹已死，若曰：“国中于侯，或是或非，公言未
出，不如远即罗池之人，千万年奉尝不忘也。”嗟夫，退
之之悲仪曹，甚于宋玉之悲大夫也。